Konflik maak nie jou huwelik 'n swak huwelik nie
Hoe weet jy dit is nie jou skuld nie
'n Moet in die huwelik.
Verhoudingswerk vir individue
Die krag van broosheid in die huwelik
Ons nuwe venue: Ducks Country House
Ontwyk die liefde jou en is jy enkellopend?
Verander jou huwelik deur jou gedrag te verander
Verhoudingswenk 3: Perfeksie is nie konneksie nie
Verhoudingswenk 4: Veiligheid lei tot Passie
Is dit die moeite werd om getroud te wees?
Vir baie mense is n konflik vrye verhouding die ideaal. Al hoe pare dit gaan regkry is dat een in die verhouding moet ophou bestaan.
Harville Hendrix, stigter van Imago, sê dat dit nie die afwesigheid van konflik is wat pare suksesvol maak nie. Dit is jou vermoë om kontak te herstel ná konflik wat 'n huwelik suksesvol maak.
Soms is dit baie duidelik dat jy het iets verkeerd gedoen en dat jou eie gedrag moet verander. Bv. jy het die kar gestamp of jy het 'n huweliksherdenking vergeet. Dan is dit maklik om dit raak te sien om verskoning te vra en dit anders te doen volgende keer.
Maar dikwels voel jy aangeval in 'n verhouding of beskuldig van iets wat jy nie heeltemal seker is of dit jou saak of jou maat se projeksie op jou is nie. Dit gebeur dikwels dat ander mense op jou projekteer. Dit gebeur in huwelike, by die werk, by familie.	Read More
Het jy al soms gewonder wat is "fout" met jou maat? Of gedink dat hulle baie doelbewus besig is om jou lewe vir jou moeilik te maak of te sabboteur? Juis die een met wie jy graag ń liefdes verhouding mee wil hê, is soms die een met wie jy die moeilikste verhouding het.
Jy hou byvoorbeeld van netheid. En jy werk hard om ń goeie lewenstyl vir jou gesin te voorsien. So jou vrou ry n hierdie pragtige veilige motor. Tog, elke keer as jy in die motor klim, sien jy ń klomp rommel rondlê. Sy is nie die "volwassene" wat die kinders maniere leer of verantwoordelikheid te neem om die motor netjies te hou nie.
Of, jy is ń baie sosiale mens. Jy het baie vriendinne en hou van kuier en lekker gesels. Lank. Oor alles. Tot jy klaar is. Maar nee, jy is getroud met iemand wat ongemaklik rondstaan in geselskap of vinnig aanstoot neem as iemand van hom verskil en vroeg wil huistoe gaan.
Jy hoef nie in 'n commited verhouding te wees om verhoudingsvaardighede te leer nie. As individu het ons baie meer impak op ons verhoudingslewe as wat mense besef. Mense kritiseer jou nie maar net uit die bloute of verlaat of vermy jou nie. As daar sulke verhoudingspatrone begin ontwikkel, dan dink mens baie vining dat dit die ander mense is wat dit aan jou doen. Tog gaan jy sien dat jy die enigste gemeenskaplike faktor is tussen al die mense wat dit aan jou doen. Jy het ‘n aandeel in die nagmerrie.
Hoe werk dit? In Imago dink ons daar is die drie P’s. PICK, PROJECT, PROVOKE. Jy gaan eers iemand kies (pick) wat jou aan ‘n deel van jou lewendigheid gaan herinner wat jy graag wil terughê. Soos bv jou speel of avontuurlustigheid. So as jy nie meer waag nie, gaan jy iemand kies wat baie avontuurlustig is om op verlief te raak. Maar omdat iemand (gewoonlik ons ouers in ons kinderjare) jou avontuurlustigheid onderdruk het of nooit geleentheid daarvoor geskep het nie, gaan dit gevaarlik voel om self avontuurlustig te wees. So iewers in die verhouding begin jy daarop projekteer (project). Jy gaan dit kritiseer as gevaarlik of onvolwasse of impulsief. Dan gaan jy die gedrag wat jy nie van hou nie, aanblaas (provoke). Om van jou kritiek weg te kom, gaan jou maat al hoe meer impulsief en onvolwasse optree. Solank as wat jy nie jou eie avontuurlustigheid of spelerigheid terug gekry het nie, gaan hierdie patroon homself in jou lewe herhaal.
In die komende naweek se werkswinkel vir individue help ek jou om hierdie patrone in jou lewe te herken. En dan in plaas daarvan om almal rondom jou te blameer daarvan, eerder jou eie lewendigheid terug te neem. Sodoende gaan jy gesonder mense in jou lewe aantrek of die bestaande verhoudingspatrone gaan regtig verander.
Kliek hier om te bespreek vir die werkswinkel vir individue of mense wat met hulle self wil werk om hulle verhoudingslewe te verbeter. Paartjies wat reeds die pare werkswinkel bygewoon het, kan ook hierdie werkswinkel bywoon. Paartjies betaal net vir een person.
Een van die bestandele van ń goeie huwelik is om broosheid in die teenwoordigheid van jou lewensmaat te waag. Dit is daardie deel van jou wat die sagste, kwesbaarste is. Broosheid het ń element van waag, want in die sagtheid is jy ook kwesbaar. Broosheid is ook ń waagstuk, omdat jy nie gaan weet wat die uitkoms gaan wees nie. Jy kan nie in beheer wees en broos wees nie. Jy moet kontrole laat gaan. Pare wat dit waag met mekaar, ervaar konneksie en intimiteit. Dit voel soos verhouding, en nie twee individue wat saam ń huis deel nie.
Voorbeelde van broosheid is
Om eerste in te tree om kontak te herstel na konflik. Soos om die ander een se hand vas te hou, al is julle op ń ongemaklike plek.
Om te vra vir ń dialoog.
Om seks te inisieer.
Om te los waarmee jy besig is as die ander een by die huis kom en te gaan groet.
Om so met mekaar te kan besig wees, moet dit baie veilig wees in die verhouding. Dus as jou maat nie broos in jou teenwoordigheid is nie, is die vraag nie "wat is fout met my maat nie", maar eerder "wat doen ek om dit onveilig te maak vir my maat".
Esther Perel, skrywer van Mating in Captivity sê, "die hoogste uitdrukking van mag is vrywillige oorgawe".
As jy die magstryd wil wen, kies broosheid. Dit lei tot die hoogste vlak van intimiteit.
Kyk gerus die video hieroor van Brene Brown.
Ons is baie opgewonde om die nuus bekend te maak dat ons ń splinternuwe venue het. Een wat Imago verhoudings werk komplimenteer met lieflike natuur en gerieflike fasiliteite. Ek en Anita begin vandag op 1 April by Ducks Countryhouse as die trotse nuwe eienaars. Ons neem oor by die Coetzee familie wat vir byna vier dekade baie liefde en aandag in Ducks belê het. Ons hoop dat hier op die walle van die Kliprivier nog baie rekonneksies en heling vir huwelike en gesinne gaan gebeur.
Hiermee saam gaan Anita haar kuns met kos uitleef met ń teetuin en Sondagmiddag buffet etes. Ons het ook ń pragtige kapel en onthaalsaal vir troues en private funksies. Ons hoop om jou binnekort te bederf hier by Ducks.
Program vir die komende Naweek
Ons het Vrydag (3 April) ń diens in die kapel om 11:00. Daarna is een van Anita se heerlike middagetes beskikbaar in haar nuwe restaurant (12:00-15:00). Almal is welkom vir die diens. Bespreek asb hier indien julle ook wil kom eet.
Opening van Teetuin
Saterdag (4 April) is die opening van ons teetuin.
Maandag (6 April) het ons tien piekniekmandjies beskikbaar. Kom strek uit op lowergroen grasperke en geniet die voël lewe van die Kliprivier. Bespreek hier.
Vir meer inligting, besoek www.duckscountryhouse.co.za.
Ek bied 11-12 April ń Imago kursus aan vir enkellopendes wat graag gesonde verhoudingspatrone en verhoudingsgereedskap wil aanleer. Die slegte en die goeie nuus is dat ons dikwels ons eie skeppers is van ons verhoudingsnagmerries. Die slegte nuus hiervan is dat jy ń aandeel het in wat verkeerd loop in jou Verhoudings. Die goeie nuus is dat jy dit daarom kan verander. Ek gaan jou wys hoe om dit te herken in jouself en dan gereedskap wys en oefen om dit toe te pas.
Daarmee saam is dit baie moeilik om die liefde weer in jou lewe toe te laat as daar nog seer is. Ons gaan met groot veiligheid en baie ondersteuning met prosesse werk om die pyn te genees om weer te waag om lief te hê.
Daar is genoeg liefde! Vir jou ook. Kom leer om in daardie wonder van die lewe te deel.
Die kursus word aangebied by ons nuwe venue, Ducks Countryhouse. Dit is vier ster luuksheid in pragtige natuur. Verblyf en etes is sakpas beskikbaar. Ons het ń spesiale openings aanbieding hierop.
Wil jy graag hê dat jou verhouding moet verander? Miskien wil jy hê dat julle minder baklei en julle konflik vinniger oplos. Of dalk raak jy verveeld met parralelle lewe wat julle lei en wil graag weer emosionele en seksuele passie in julle verhouding herstel. Of dalk wil jy n huwelik hê waar jy saam met iemand leef wat verbind is tot die huwelik en nie hulle aandag wegvat na ander mense of sake buite die huwelik nie.
In kort, iets moet verander. En jy is waarskynlik reg, jou huwelik moet verander. ń Huwelik verander slegs as gedrag verander. Jy kan nie ń boek lees of n werkswinkel bywoon en dink nou gaan alles verander nie. Jy moet iets doen.
Wat moet jy doen? Moet jy ouliker word, moet jy ingee, moet jy vergewe, moet jy harder probeer? Dalk het jy al dit alles probeer, maar dit het nie gewerk nie.
As jy wil hê dat iets in julle verhouding daadwerklik moet verander, dan moet jy aksies doen wat aan die volgende twee vereistes voldoen:
Doen dit wat vir jou jou moeilik is om te doen. (Bv jy is n stil mens, maar nou moet jy praat oor hoe was jou dag, of jy is iemand wat graag wil antwoorde en oplossings gee, maar nou moet jy stil word en net sit en luister)
Jou maat het dit nodig dat jy dit moet doen. Let wel, nie wat jy dink wat hulle nodig het nie, maar dit wat hulle sê wat hulle nodig het.
Aksies wat werklik verandering bring is dus om vir jou maat te gee wat hulle nodig het, selfs en veral as dit moeilik is om te doen.
In die huwelik is groei van die een persoon gekoppel aan die genesing van die ander persoon. As jy wil groei, doen wat jou maat genees.
Dit is soos om na ń skildery te kyk. Mens sien nie ń groen streep, bruin kolle en geel blokke nie. Jy sien hoe die skilder met verskillende skakerings van kleure kunstig ń potret of natuurtoneel uitbeeld. Staan hierdie Valentynsdag terug, en kyk hoe die skakerings van julle unieke verskille, saam ń groter prentjie vorm.
Die naam van daardie skildery is lewe.
Bespreek vir 'n Imago Werkswinkel of Pare Intensief om jou huwelik van gewoon of vasgevang na kreatief en bewus te verander.
Kliek op hierdie video om te kyk na hierdie week se verhoudingswenk. Kyk watter belangrike kopskuif julle moet maak om in 'n gesonde, bewuste en volwasse huwelik te leef.
Kliek op hierdie video om te kyk na hierdie week se verhoudingswenk. Kyk waarop moet julle fokus om werklik met "verhouding" te werk en nie bloot die simptome nie
Of anders gevra, is die huwelik die gesondste plek vir die individu om te wees? Veral in ‘n monogame, intieme verhouding. Lewenslank? Elke dag?
Ek lees gisteraand ‘n artikel oor die Bybelse huwelik. Dat daar eintlik nie monogamie in die Bybel voorkom nie. Inteendeel, dit was een van die voorskrifte om jou broer se vrou te neem as hy sterf om ‘n nageslag te baar. Salomo het 700 vrouens en 300 byvrouens gehad. Histories lyk dit of monogamie eerder ‘n grieks romaanse instelling was as Joods Christelik. Dit is volgens die studie maar eers onlangs wat seks buite die huwelik as ‘n problem gesien is. Saam met die klem deesdae op die regte van die individu om vrye, eie keuses te maak, saam met die hoë egskeidingsyfer, en wat ons as Bybels sien dalk nie heeltemal so Bybels is nie, waarom die huwelik?
Wat dalk groter is as die huwelik, is dat God ‘n wêreld geskape het waar alles in verhouding is met alles. Die totale skepping is in verhouding. Dit is ook ‘n aktiewe verhouding. Die boom staan nie net langs die rivier nie, die boom kry water, die hele tyd, uit die rivier. Die son hang nie maar net ‘n paar duisend kilometer weg van die aarde in die hemelruim nie, die son beinvloed alles hier op aarde die hele tyd. As die son ophou, hou ons op. As die rivier ophou, hou die boom op, en ons ook. Dat alles nie geisoleerd is nie, maar in verhouding is, maak dat alles kan bestaan. Verhouding is bestaan. Ons bestaan want ons is in verhouding. En verhouding is ‘n aktiewe proses, dit is nie ‘n statiese posisie nie.
Die huwelik is dit vir die mens. Ons wil bestaan. Ons streef na lewe. Op jou eie oorleef jy, maar in verhouding is ons lewendig.
Hedy's adventure workshop add
Don't miss out on our Advanced Workshop for Couples
Join Hedy and Yumi Schleifer on their “Adventure in Intimacy” and fill your relational space with the next notch of safety and passion! Embrace the Gift of Conflict, and let it transform your relationship anew. Taste the sweetness of reconnecting with your partner, in a way that you might have forgotten is possible…
You will have the opportunity to fine-tune the Imago dialogue by working together as a couple, and learn new ways of co-creating deeper understanding and experience joyful aliveness.
THIS workshop is a step up.
Hedy Schleifer is a Master couples therapist who will weave the magic of connection back into the space between.
$569 per couple
Genesis All-Suite Hotel,
10 Sandler Road, JHB
Surprise your partner, or invite them to share a weekend together again rekindling your love.
E: info@imagoafrica.co.za T: 082 463 1467 W: www.imagoafrica.co.za
Copyright © 2017 Imago Africa, All rights reserved.
765 Old Main Road
Durban, Kwa-Zulu Natal 3610